
เริ่มประชุมเวลา  13.00 น.
เมื่อที่ประชุมพร้อม  สมาชิกสภา อบต.  เข้าร่วมประชุม   จำนวน  15 คน   ครบองค์ประชุม เลขานุการสภาได้เชิญ ประธานสภาฯ จุดธูปเทียนบูชาพระรัตนตรัยและเริ่มประชุมตามระเบียบวาระการประชุม ดังนี้
ระเบียบวาระที่  1  			เรื่องที่ประธานแจ้งให้ที่ประชุมทราบ
ประธานสภา	ตามมติที่ประชุมสภาองค์การบริหารส่วนตำบลแก้วแสน สมัยสามัญ สมัยแรกประจำปี พ.ศ. ๒๕๕9   ในวันที่  15 กุมภาพันธ์  2559 ได้กำหนดวันเริ่มสมัยประชุม  สภาองค์การบริหารส่วนตำบลแก้วแสน  สมัยสามัญ  สมัยที่  2 ประจำปี พ.ศ. ๒๕๕9  ในวันที่ 1  พฤษภาคม 2559  เป็นต้นไปโดยมีกำหนดไม่เกิน 15 วันนั้น  อาศัยอำนาจตามความในมาตรา ๕๔ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๖) พ.ศ. ๒๕๕๒ ประกอบข้อ ๒๒ ของระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗  แก้ไขเพิ่มเติม  ฉบับที่  ๒ พ.ศ. ๒๕๕๔ จึงเรียกประชุมสภาองค์การบริหารส่วนตำบลแก้วแสน สมัยสามัญ สมัยที่ 2  ประจำปี  พ.ศ. ๒๕๕9  ในวันที่ 1  พฤษภาคม   พ.ศ. ๒๕๕9   ถึงวันที่  15   พฤษภาคม  พ.ศ.2559  จึงประกาศให้ทราบโดยทั่วกัน ประกาศ   ณ  วันที่  25  เมษายน   2559
ระเบียบวาระที่  2	เรื่องรับรองรายงานการประชุมสภา สมัยวิสามัญ สมัยที่ 1 ครั้งที่ 1 ประจำปี  พ.ศ. 2559  เมื่อวันที่  16   มีนาคม   2559
ประธานสภา	มีสมาชิกท่านใดจะแก้ไขเพิ่มเติมรายละเอียดในบันทึกรายการประชุมบ้างหรือไม่  เชิญครับ เมื่อไม่มี  ผมขอมติที่ประชุม สมาชิกสภาท่านใดเห็นว่ารายงานการประชุมครั้งที่แล้ว ถูกต้อง ครบถ้วน  โปรดยกมือ
มติที่ประชุม	มีมติรับรองรายงานการประชุมสภาสมัยวิสามัญ สมัยที่ 1 ครั้งที่ 1 ประจำปี 2559  เมื่อวันที่  16   มีนาคม   2559 
	รับรอง     14  เสียง   
ไม่รับรอง   ไม่มี    
งดออกเสียง  1  เสียง 
ระเบียบวาระที่ 3  	เรื่อง ญัตติเสนอเพื่อพิจารณา 
1.ร่างแผนพัฒนาสามปี (พ.ศ.2560-2562) ขององค์การบริหารส่วนตำบลแก้วแสน 
ประธานสภา				เชิญท่านนายก อบต.ครับ
นายก อบต.	เรียนท่านประธานสภา และสมาชิกสภาอบต.แก้วแสนทุกท่าน
กระผม นายคนึง  ชูพงศ์ นายกองค์การบริหารส่วนตำบลแก้วแสน ขอเสนอญัตติ ร่างแผนพัฒนาสามปี (พ.ศ.2560-2562) ขององค์การบริหารส่วนตำบลแก้วแสน ให้สภาฯได้พิจารณาให้ความเห็นชอบก่อนผู้บริหารลงนามประกาศใช้แผนต่อไป อาศัยอำนาจตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548  ตามที่คณะกรรมการสนับสนุนการจัดทำแผนซึ่งมี ปลัดอบต.เป็นประธาน ได้จัดทำร่างแผนฯ และได้นำเข้าที่ประชุมคณะกรรมการพัฒนาองค์การบริหารส่วนตำบล ซึ่งมีนายกอบต.เป็นประธาน เพื่อพิจารณาให้ความเห็นชอบร่างแผนพัฒนาสามปี ( พ.ศ.2560-2562) แล้ว และผมได้นำเสนอสภาเพื่อพิจารณาให้ความเห็นชอบและผู้บริหารประกาศใช้ต่อไป แผนพัฒนาสามปี ( พ.ศ.พ.ศ.2560-2562)  ประกอบด้วย 4 ส่วน ด้วยกัน คือ
ส่วนที่ 1 บทนำ  คือข้อมูลทั่วไปของท้องถิ่น  หน้าที่ 1- 5
ส่วนที่ 2 สรุปผลการพัฒนาท้องถิ่นในปีที่ผ่านมา หน้าที่  6-20 
ส่วนที่ 3 การนำแผนพัฒนาสามปีไปสู่การปฏิบัติ ประกอบด้วย
	3.1.แนวทางการพัฒนาหรือกลยุทธ์ตามแผนยุทธศาสตร์การ	      พัฒนา
	3.2.บัญชีโครงการพัฒนาและบัญชีประสานโครงการพัฒนา
ส่วนที่ 4 แนวทางการติดตามและประเมินผล 
และสุดท้ายเป็นข้อมูลภาคผนวก ซึ่งเป็นข้อมูลการประชุมเวทีประชาคมหมู่บ้าน /โครงการที่ผ่านการกลั่นกรองของคณะกรรมการพัฒนาฯ รายละเอียดได้แจ้งให้สมาชิกสภาทุกท่านทราบแล้ว ผมในฐานะประธานคณะกรรมการพัฒนาฯ ได้พิจารณาให้ความเห็นชอบก็พยายามดูโครงการที่บรรจุในแผนฯที่ผ่านมามีโครงการจำนวนมากแต่นำมาปฏิบัติจริงได้เพียงร้อยละ 40 กว่าๆ ไม่ถึง ร้อยละ 50 เนื่องจากข้อจำกัดด้านงบประมาณ แต่ได้พูดคุยกันโดยเฉพาะคณะกรรมการติดตามประเมินผลแผนพัฒนาฯ ว่ามีเหตุผลอะไรจึงได้บรรจุโครงการไว้จำนวนมาก โดยเหตุผลที่บรรจุไว้เนื่องจากเป็นโครงการที่จำเป็นอยากให้มีการบรรจุในแผนไว้ก่อน เพราะหากมีงบประมาณสนับสนุนจากหน่วยงานอื่น ก็สามารถดำเนินการได้ทันที และปีนี้ก็มีงบสนับสนุนจากรัฐบาลจำนวนมาก เช่น  งบตำบลละ 5 ล้าน งบหมู่บ้านละ 2 แสน  ก็ขออนุญาตชี้แจงให้ที่ประชุมทราบครับ
ประธานสภา				มีสมาชิกท่านใด สงสัยและจะสอบถามเพิ่มเติมบ้างครับ 
นายอนันต์  ชำนาญกิจ			เรียนประธานสภาและสมาชิกสภาทุกท่าน กระผมนายอนันต์  
					ชำนาญกิจ  ส.อบต.หมู่ที่ 10 ขออนุญาตแก้ไขรายละเอียดโครงการใน					ภาคผนวก ของหมู่ที่ 10 โครงการก่อสร้างถนนคอนกรีตสาย
					แก้วแสน-ควนกอ  แก้ไขเป็นถนนลาดยางสายสายแก้วแสน-ควนกอ 					เนื่องจากสภาพถนนที่ก่อสร้างไปแล้วเป็นถนนลาดยางครับ และแก้ไข					โครงการก่อสร้างถนนคอนกรีตสายควนยูง-ควนกอ เป็นถนนลาดยาง					สายควนยูง-ควนกอ เพราะเป็นถนนสายเชื่อมต่อกันกับถนนแก้วแสน
					-ควนกอ ครับ
นายสุธน  แก้วแท้			เรียนประธานสภา กระผมนายสุธน  แก้วแท้ สมาชิกสภา อบต.หมู่ที่ 6					กระผมขออนุญาตแก้ไขโครงการก่อสร้างถนนคอนกรีตเสริมเหล็กสาย					41-คลองแป๊ะ หมู่ที่ 6 เป็นถนนลาดยางครับ เพราะมีการก่อสร้าง					ส่วนหนึ่งไปแล้วเป็นถนนลาดยางครับ
ประธานสภา				โครงการที่ 5  หน้าที่ 17  โครงการก่อสร้างถนนลาดยางสายสาย					หนองมวง-ลำสาว หมู่ที่ 4 ในช่องเป้าหมาย(ผลผลิตของโครงการ) 					คาดว่าจะพิมพ์ผิด เพราะเป็นสายแม่โปง-วังมะพร้าว-คลองกา ครับ
					และขออนุญาตเพิ่มในภาคผนวก โครงการหมู่ที่ 4 โครงการก่อสร้าง					ถนนลาดยางสายไสเทียม-ไสคอกหมู  หมู่ที่ 4 ครับ
ประธานสภา				มีสมาชิกท่านใด สงสัยและจะสอบถามเพิ่มเติมบ้างครับ หากไม่มีผม					ขอมติที่ประชุมครับ						
มติที่ประชุม				เห็นชอบ  14  เสียง   
	ไม่เห็นชอบ  ไม่มี    
	งดออกเสียง  1  เสียง 					
ประธานสภา				ต่อไปเป็นการพิจารณาญัตติเรื่องที่ 2.
					-การพิจารณารับโอนระบบประปาหมู่บ้าน SML หมู่ที่ 9 เชิญท่าน					นายก อบต.ชี้แจงรายละเอียดครับ
นายกอบต.				เรียนท่านประธานสภา กระผมนายคนึง  ชูพงศ์ นายกอบต.แก้วแสน
					การพิจารณารับโอนกิจการประปาหมู่บ้านเพื่อให้เป็นทรัพย์สินของ					อบต. เป็นอำนาจของสภาท้องถิ่น ตามระเบียบกระทรวงมหาดไทยว่า					ด้วยการพัสดุของหน่วยการบริหารราชการส่วนท้องถิ่น พ.ศ.2535 					แก้ไขเพิ่มเติมถึงฉบับปัจจุบัน ข้อ 9  โดยได้เสนอญัตติการถ่ายโอน					ระบบประปาหมู่บ้าน SML หมู่ที่ 9 ตามที่หมู่ที่ 9ได้รับงบประมาณ					สนับสนุนงบ SML ในปีงบประมาณ 2556  จำนวน 300,000 บาท 					และมติที่ประชุมหมู่บ้านได้มีมติให้ก่อสร้างระบบประปาหมู่บ้าน โดย					ก่อสร้างหอถัง  ถังกรองและระบบต่างๆ ใช้บ่อบาดาลของอบจ. เมื่อ					สร้างเสร็จได้เชื่อมกับระบบท่อจ่ายน้ำของอบต. ได้ให้บริการน้ำประปา					แก่ประชาชน โดยไม่ได้ดูแล บำรุงรักษาเพราะไม่มีงบประมาณ  						ประมาณ 6 เดือนแล้วมีการค้างชำระค่าไฟฟ้าทำให้มิเตอร์ไฟถูกตัด 					ถอดไป และจากการประชุมเวทีประชาคมหมู่ที่ 9 เมื่อวันที่ 16  						มีนาคม 2559  ประชาชนหมู่ที่ 9  พร้อมด้วยสมาชิกอบต.หมู่ที่ 9   					คณะผู้บริหาร จำนวน 41 ท่าน ประชาชนผู้เข้าร่วมประชุมได้มีมติเป็น					เอกฉันท์ โดยไม่มีการคัดค้าน เห็นควรให้โอนระบบประปาหมู่บ้าน 					SML หมู่ที่ 9 ให้เป็นทรัพย์สินของ อบต.และบริหารจัดการ โดยในวันที่ 					17  มีนาคม 2559  ผู้ช่วยกำนัน นายวิสุทธิ์  โกศล  ได้แจ้งหนังสือ					แจ้งโอนระบบประปาหมู่บ้าน SML หมู่ที่ 9 เพื่อเสนอให้สภาอบต.ได้					พิจารณารับโอนต่อไป โดยขณะนี้ประชาชนหมู่ที่ 9  คาดว่าจะได้รับ					บริการน้ำประปาหมู่บ้านเกือบครบ 100% แล้ว  หลังจากมีการเจาะ					บ่อบาดาลเพิ่ม  ก่อสร้างระบบประปาที่ศาลาเอนกประสงค์หมู่ที่ 9 					และหากมีการรับโอนระบบประปาหมู่บ้าน SML หมู่ที่ 9 ก็จะสามารถ					รองรับการแก้ไขปัญหาเรื่องน้ำของ หมู่ที่ 9  ได้อย่างสมบูรณ์ครับ 					และ อบต.จะได้ดำเนินการให้มีการติดตั้งมิเตอร์น้ำและปฏิบัติให้						ถูกต้องตามระเบียบ ข้อบัญญัติการใช้น้ำประปาหมู่บ้านต่อไปครับ
นายวิลาศ พรหมวันรัตน์		เรียนท่านประธานสภา  กระผมนายวิลาศ พรหมวันรัตน์ ส.อบต.หมู่ที่  	9  ผมขออนุญาตเรียนถามท่าน นายกอบต. กรณีที่ไฟฟ้าได้ตัดมิเตอร์	และถอดมิเตอร์ไฟฟ้าไป  อบต.ไปขอใช้มิเตอร์ใหม่  การไฟฟ้าจะเก็บ	ค่าไฟฟ้าที่ค้างชำระหรือไม่และเก็บกับใครครับ 
นายกอบต.				เรียนท่านประธานสภา และสมาชิกสภาทุกท่าน  กระผมนายคนึง  
					ชูพงศ์  นายกอบต.แก้วแสน  ขออนุญาตชี้แจงครับ ระบบประปา						หมู่บ้าน SML หมู่ที่ 9  มิเตอร์ไฟฟ้าเดิมขอในนามประธานกรรมการ 					SML เป็นเรื่องค้างชำระระหว่างหมู่บ้านกับการไฟฟ้า  อบต.ไม่ได้						เกี่ยวข้องแต่อย่างใด แต่อบต.ต้องยื่นคำร้องขอมิเตอร์ใหม่ ใช้						งบประมาณของ อบต.โดยใช้ระเบียบวิธีการงบประมาณของราชการ					ครับ
นายอนันต์  ชำนาญกิจ			เรียนประธานสภาและสมาชิกสภาทุกท่าน กระผมนายอนันต์  
					ชำนาญกิจ  ส.อบต.หมู่ที่ 10 ผมมีความเห็นว่าประปาหมู่บ้าน SML 					หมู่ที่ 9 เดิมคณะกรรมการหมู่บ้านSML เป็นผู้บริหารจัดการ  แต่มี					ปัญหามาโดยตลอด หาก อบต.รับโอนมาจะมีปัญหาตามมาหรือไม่  					ผมเองก็ยังไม่กล้าตัดสินใจ ยังตัดสินใจไม่ถูกว่าจะรับโอนหรือไม่ครับ
นายกอบต.				เรียนท่านประธานสภา และสมาชิกสภาทุกท่าน  กระผมนายคนึง  
					ชูพงศ์  นายกอบต.แก้วแสน  ผมเรียนที่ประชุมว่าเมื่อ อบต.เข้าไป						บริหารจัดการ  อบต.มีงบประมาณมีความพร้อม ประชาชนจะได้รับ					ประโยชน์ ประชาชนมีความเข้าใจและจะดูแลเป็นหูเป็นตาให้ เพราะ					อบต.เข้าไปแก้ไขปัญหาให้กับประชาชน มีบุคคลเพียง 2-3 คน ที่เป็น					กลุ่มเป้าหมายในการก่อกวน ซึ่งจะได้ดำเนินการให้เป็นไปตาม						กฎหมายหากทำความเสียหายกับทรัพย์สินของราชการ  และหาก
					อบต.ได้รับโอนระบบประปาหมู่บ้าน SML หมู่ที่ 9  จะช่วยเสริมการ					ให้บริการน้ำประปาหมู่บ้านได้ทั่วถึงสามารถแก้ไขปัญหาเรื่องน้ำ หมู่ที่ 					9  ได้สมบูรณ์ครับ
นายวิลาศ พรหมวันรัตน์			เรียนท่านประธานสภา  กระผมนายวิลาศ พรหมวันรัตน์ ส.อบต.
					หมู่ที่  9  ผมมีความเห็นว่าเมื่อโครงการก่อสร้างระบบประปาศาลา					เอนกประสงค์หมู่ที่ 9  ได้ดำเนินการแล้วเสร็จ ประกอบกับระบบ						ประปาที่มีอยู่เดิม  การเจาะบ่อบาดาลเพิ่มที่ไสแต  ทำให้การแก้ไข					ปัญหาเรื่องน้ำหมู่ที่ 9 เกือบเสร็จสมบูรณ์ หากไม่รับโอนระบบประปา					หมู่บ้าน SML หมู่ที่ 9   ก็จะต้องถูกทิ้งไปโดยไม่มีประโยชน์ และใช้					อะไรไม่ได้  ต้องถูกปล่อยทิ้งไว้โดยประชาชนไม่ได้ประโยชน์อะไร หาก					รับไว้จะไปช่วยสนับสนุนน้ำที่ขาดเหลือให้สมบูรณ์ขึ้น และหากใช้ไม่ได้					จริงๆ ก็สามารถโยกย้ายไปใช้ประโยชน์ที่อื่นได้ครับ 
นายสุชาติ  ชูแสง		เรียนท่านประธานสภากระผมนายสุชาติ  ชูแสง  สมาชิกสภา อบต.หมู่	ที่ 8 ผมเห็นด้วยกับการรับโอน แม้ว่าจะไม่สมบูรณ์แล้วก็ตาม แต่เพื่อ	ประโยชน์ของประชาชน อบต.สามารถดำเนินการแก้ไขปัญหาได้ ส่วน	เรื่องการถูกตัดสายเชือกปั๊มน้ำ ผมมีความเห็นว่าอาจติดขัดเรื่อง	เกลียวเห็นควรตรวจสอบดูอีกครั้งหนึ่งครับ
นายประพาส  เทพี		เรียนท่านประธานสภากระผมนายประพาส  เทพี สมาชิกสภา อบต.	หมู่ที่ 4 ผมเห็นด้วยกับการรับโอน แต่ผมก็ยังสงสัยกรณีการรับโอน	ระบบระปาของหมู่ที่ 4 ต้องมีอุปกรณ์ครบถ้วน ผมไม่มั่นใจว่าหาก	อุปกรณ์ไม่ครบถ้วนหากสภามีมติรับโอนจะถูกต้องหรือไม่
นายกอบต.				เรียนท่านประธานสภา และสมาชิกสภาทุกท่าน  กระผมนายคนึง 
					 ชูพงศ์  นายกอบต.แก้วแสน  ผมเรียนที่ประชุมว่า อบต.จะรับโอน						เฉพาะทรัพย์สินอุปกรณ์ที่ปรากฏมีอยู่จริงเท่านั้น เช่น หอถัง ตู้ควบคุม					ระบบ  ปั๊มน้ำ  ส่วนหม้อมิเตอร์เป็นทรัพย์สินของการไฟฟ้าไม่ใช่ของ					หมู่บ้าน เรื่องปั๊มน้ำอบต.สามารถไปดำเนินการแก้ไขได้ครับ
นายอนันต์  ชำนาญกิจ			เรียนประธานสภาและสมาชิกสภาทุกท่าน กระผมนายอนันต์  
					ชำนาญกิจ  ส.อบต.หมู่ที่ 10 ผมมีความเห็นว่า ผมตัดสินใจว่าต้องให้					อบต.รับมาดูแลเพราะ อบต.ต้องแก้ไขปัญหาความเดือดร้อนของ						ประชาชน แม้ว่าประชาชนส่วนหนึ่งจะเป็นคนไม่ดี แต่ก็มีคนดีอยู่ด้วยที่					ต้องช่วยเหลือ
ประธานสภา				มีสมาชิกท่านใด สงสัยและจะสอบถามเพิ่มเติมบ้างครับ หากไม่มีผม					ขอมติที่ประชุมครับ						
มติที่ประชุม				เห็นชอบรับโอน  14  เสียง   
	ไม่เห็นชอบ  ไม่มี    
					งดออกเสียง  1  เสียง 	 
ประธานสภา				สรุปว่าสมาชิกสภาให้ความสำคัญกับการแก้ไขปัญหาเรื่องน้ำ ของหมู่					ที่ 9 ครับ ต่อไปเป็นการพิจารณา
					-ญัตติการขออนุมัติโอนเงินงบประมาณรายจ่ายประจำปีงบประมาณ 					พ.ศ.2559 มาตั้งจ่ายเป็นรายการใหม่ เชิญนายก อบต.ครับ
นายกอบต.				เรียนท่านประธานสภา และสมาชิกสภาทุกท่าน  กระผมนายคนึง 
					ชูพงศ์  นายกอบต.แก้วแสน   อาศัยอำนาจตามระเบียบ							กระทรวงมหาดไทยว่าด้วยวิธีการงบประมาณขององค์กรปกครองส่วน					ท้องถิ่น พ.ศ.2541 แก้ไขเพิ่มเติมถึงฉบับปัจจุบัน ข้อ 27  การโอน					เงินงบประมาณรายจ่ายในหมวดค่าครุภัณฑ์ที่ดินและสิ่งก่อสร้างที่ทำ					ให้ลักษณะ ปริมาณ  คุณภาพเปลี่ยนหรือโอนมาตั้งจ่ายเป็นรายการ					ใหม่ ให้เป็นอำนาจอนุมัติของสภาท้องถิ่น โดยการโอนครั้งนี้เป็นการ					โอนมาตั้งจ่ายเป็นรายการใหม่ ในแผนงานการพาณิชย์ งานกิจการ					ประปา เป็นครุภัณฑ์การเกษตรเพื่อใช้ในงานกิจการประปาหมู่บ้าน 					เป็นการจัดหาสิ่งของเพื่อทดแทนของเก่าที่ชำรุดเสียหายจากการใช้					งานและรองรับการแก้ไขปัญหาได้อย่างทันท่วงที  สามารถให้บริการ					ประชาชนในด้านน้ำอุปโภคบริโภคได้อย่างมีประสิทธิภาพ โดยมี						รายการครุภัณฑ์  จำนวน 2 รายการ รายละเอียดตามที่แจ้งเป็น						เอกสารให้สมาชิกทุกท่านแล้ว คือ
					1.เครื่องสูบน้ำหอยโข่งแบบใบพัดเดียว ขนาด 2.0 แรงม้า  จำนวน 3 					ชุด ๆ ละ 15,000.- บาท รวมเป็นเงิน 45,000.- บาท ตั้งราคาตาม					ท้องตลาดตามงบประมาณที่ตั้งในปีงบประมาณ 2559 โดยเครื่องสูบ					น้ำแบบหอยโข่งจะใช้กับระบบประปาถังแรงดัน ซึ่งจะใช้งานหนัก เสีย					บ่อยครั้ง หากมีการซ่อมค่าใช้จ่ายในการ	ซ่อมไม่แตกต่างกับราคาที่					จัดหาของใหม่ครับ จึงมีความจำเป็นต้อง	จัดหาของใหม่เพื่อแก้ไข						ปัญหาได้ทันท่วงทีครับ
					2.เครื่องสูบน้ำบาดาลชนิดจุ่มใต้น้ำ ขนาด 1.5 แรงม้า เป็นเครื่องสูบ					น้ำแบบจุ่มใต้น้ำ 3 นิ้ว จำนวน 3 ชุด ๆละ 25,000.- บาท  เป็นเงิน 					75,000.- บาท  ตั้งราคาตามท้องตลาด  ไม่เคยจัดซื้อมาก่อน 						สามารถใช้งานได้หลายอย่าง ขนาดกะทัดรัด สามารถติดตั้งใช้งานใน					บ่อบาดาลที่มีปัญหาเพราะปั๊มน้ำแบบเดิมจะมีขนาดใหญ่ประมาณ 5 					นิ้ว  จึงเหมาะกับบ่อบาดาลหลุมที่มีขนาดพอๆ กับตัวปั๊มได้ มีระบบ					อิเลคทรอนิกส์ในตัว ไม่ต้องมีตัวควบคุม จึงทำให้ติดตั้งและใช้งานได้					ง่าย เป็นเครื่องสูบน้ำขนาดเล็กที่มีความคล่องตัวสูง รุ่นนี้มีการติดตั้ง					มอเตอร์แม่เหล็กถาวรจึงมี ความสะดวกมาก  โดยงบประมาณที่โอน					มาตั้งจ่ายเป็นรายการใหม่ ได้โอนมาจากหมวดรายจ่ายที่เหลือจ่าย					แล้วจากหมวดเงินเดือน ค่าจ้าง ซึ่งไม่กระทบกับหมวดรายจ่ายที่ตั้งไว้					เพื่อการแก้ไขปัญหาของประชาชนครับ จึงขอให้สภาได้พิจารณาครับ
ประธานสภา				มีสมาชิกท่านใด สงสัยและจะสอบถามเพิ่มเติมบ้างครับ หากไม่มีผม					ขอมติที่ประชุมครับ						
มติที่ประชุม				เห็นชอบให้โอน  13  เสียง   
	ไม่เห็นชอบ  ไม่มี    
					งดออกเสียง  2  เสียง 	 
ประธานสภา				ต่อไปเป็นการพิจารณา
					-ญัตติการขออนุมัติแก้ไขเปลี่ยนแปลงคำชี้แจงงบประมาณจ่าย						  ประจำปีงบประมาณ 	พ.ศ.2559 ในหมวดค่าครุภัณฑ์ที่ดินและ					 สิ่งก่อสร้าง  เชิญนายก อบต.ครับ
นายกอบต.				เรียนท่านประธานสภา และสมาชิกสภาทุกท่าน  กระผมนายคนึง 
					ชูพงศ์  นายกอบต.แก้วแสน   อาศัยอำนาจตามระเบียบ							กระทรวงมหาดไทยว่าด้วยวิธีการงบประมาณขององค์กรปกครองส่วน					ท้องถิ่น พ.ศ.2541 แก้ไขเพิ่มเติมถึงฉบับปัจจุบัน ข้อ 29  การแก้ไข					เปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ค่า						ครุภัณฑ์ที่ดินและสิ่งก่อสร้างที่ทำให้ลักษณะปริมาณคุณภาพเปลี่ยน 					หรือเปลี่ยนแปลงสถานที่ก่อสร้างให้เป็นอำนาจอนุมัติของสภาท้องถิ่น
					จึงขออนุมัติแก้ไขเปลี่ยนแปลงคำชี้แจงงบประมาณจ่ายประจำปี						งบประมาณ พ.ศ.2559 แผนงานบริหารงานทั่วไป  งานบริหารงาน					ทั่วไป งบลงทุน  หมวดค่าครุภัณฑ์ ประเภทครุภัณฑ์ไฟฟ้าและวิทยุ 					หน้าที่ 52/93  ตั้งจ่ายในรายการจัดหาเครื่องเสียงสำหรับห้อง						ประชุม จำนวน 1 ชุด  ตั้งไว้เป็นเงิน 20,000 .- บาท รายละเอียด					ตามเอกสารที่แจ้งให้สมาชิกทุกท่านทราบแล้ว โดยชุดเครื่องเสียงเดิม					มีจำนวน 6  รายการ เปลี่ยนแปลงใหม่เป็น 4 รายการ โดย						งบประมาณเท่าเดิม เหตุผลที่ต้องเปลี่ยนแปลงเนื่องจากการตั้ง						รายการที่ 1.ลำโพงแบบพกพา Power  Mixer 400 วัตต์ จำนวน 2 ตู้ 					ลำโพงแบบนี้ไม่ใช่มีเพียงแต่ตัวลำโพงแต่ได้ปรับปรุงให้มีการรวมเครื่อง					ขยายเสียงและเครื่องมิกเซอร์ ในรายการที่ 5,6 ไว้ในเครื่องเดียวกัน 					สามารถใช้งานได้เลย ไม่จำเป็นต้องจัดหาในรายการที่ 5,6 อีก หาก					ดำเนินการจัดหาทั้ง 6 รายการก็ไม่สามารถดำเนินการได้เพราะ						งบประมาณไม่เพียงพอ เพราะรายการที่ 1 สืบราคาแล้วราคา						ประมาณ 6-7 พันบาท จึงจำเป็นต้องแก้ไขเปลี่ยนแปลงเป็นการ						จัดหาตามรายการใหม่ 4 รายการ ได้ชุดอุปกรณ์เครื่องเสียงเป็น						จำนวน  2 ชุด สะดวกสำหรับการใช้งาน เช่นในการจัดกิจกรรม						ประชุมหมู่บ้านสามารถเคลื่อนย้ายได้สะดวก รายละเอียดตามรายการ					ที่ขอเปลี่ยนแปลงครับ จึงขอชี้แจงรายละเอียดให้สมาชิกสภาทราบ					และได้พิจารณาครับ
ประธานสภา				มีสมาชิกท่านใด สงสัยและจะสอบถามเพิ่มเติมบ้างครับ หากไม่มีผม					ขอมติที่ประชุมครับ						
มติที่ประชุม				เห็นชอบอนุมัติให้แก้ไขเปลี่ยนแปลง  14  เสียง   
	ไม่เห็นชอบ  ไม่มี    
					งดออกเสียง  1  เสียง 	 
ประธานสภา				ต่อไปเป็นการพิจารณา
					-ญัตติการการพิจารณาให้ความเห็นชอบการทำบันทึกข้อตกลง						ร่วมมือกันจัดทำบริการสาธารณะขององค์กรปกครองส่วนท้องถิ่น 					ตามประกาศคณะกรรมการกระจายอำนาจให้แก่องค์กรปกครองส่วน					ท้องถิ่น เรื่อง การทำบันทึกข้อตกลงร่วมมือกันจัดทำบริการสาธารณะ					ขององค์กรปกครองส่วนท้องถิ่น  ลงวันที่  22  พฤษภาคม  พ.ศ.						2558  เชิญนายก อบต.ครับ
นายกอบต.				เรียนท่านประธานสภา และสมาชิกสภาทุกท่าน  กระผมนายคนึง 
					ชูพงศ์  นายกอบต.แก้วแสน เป็นประกาศฉบับใหม่ ของคณะกรรมการ					กระจายอำนาจให้แก่องค์กรปกครองส่วนท้องถิ่น เรื่องการทำความ					ตกลงร่วมมือกันจัดทำบริการสาธารณะขององค์กรปกครองส่วน						ท้องถิ่น   ประกาศลงวันที่ 22  พฤษภาคม 2558 มีวัตถุประสงค์					เพื่อให้องค์กรปกครองส่วนท้องถิ่นทำบันทึกตกลงกันเพื่อร่วมมือกัน					จัดทำบริการสาธารณะขององค์กรปกครองส่วนท้องถิ่นตามอำนาจ					หน้าที่และภารกิจที่ได้รับการถ่ายโอนเป็นไปอย่างมีประสิทธิภาพและ					ตอบสนองความต้องการของประชาชนในท้องถิ่นอย่างแท้จริง และ					ทั้งนี้ องค์การบริหารส่วนจังหวัดเป็นองค์กรปกครองส่วนท้องถิ่นขนาด					ใหญ่ มีหน้าที่จัดทำบริการสาธารณะโครงการขนาดใหญ่ องค์กร						ปกครองส่วนท้องถิ่นหลายแห่งได้รับประโยชน์ร่วมกัน ประกอบกับมติ					ที่ประชุมคณะกรรมการประสานแผนพัฒนาขององค์กรปกครองส่วน					ท้องถิ่นระดับจังหวัดได้กำหนด กรอบ หลักเกณฑ์ในการเสนอ						โครงการเพื่อบรรจุในแผนพัฒนาขององค์การบริหารส่วนจังหวัด ซึ่ง					ต้องมีเอกสารประกอบโครงการ	คือ บันทึกข้อตกลง  มติที่ประชุมสภา					ซึ่งให้ความเห็นชอบบันทึกข้อตกลง    องค์การบริหารส่วนตำบลแก้ว					แสนได้เสนอโครงการผ่านคณะกรรมการประสานแผนระดับอำเภอ 					เพื่อเสนอให้คณะกรรมการประสานแผนพัฒนาขององค์กรปกครอง					ส่วนท้องถิ่นระดับจังหวัด เพื่อพิจารณาบรรจุในแผนพัฒนาสามปีของ					องค์การบริหารส่วนจังหวัดนครศรีธรรมราช  2560-2562  จำนวน 					6  โครงการ ผ่านการพิจารณา จำนวน 5 โครงการ ได้แก่	
					1. โครงการก่อสร้างขยายเขตประปาหมู่บ้าน หานน้ำใส  หมู่ที่ 2
					2. โครงการก่อสร้างถนนลาดยางแอสฟัลท์ติกคอนกรีตสายช่องลม-					    ไสเทียม หมู่ที่ 4
					3. โครงการก่อสร้างถนนลาดยางแอสฟัลท์ติกคอนกรีตสาย41-					  	    บ้านนายพร้อม  หมู่ที่ 1,6
					4. โครงการขุดเจาะบ่อบาดาลพร้อมระบบประปาหอถังแชมเปญ 						    ขนาด 20  ลูกบาศ์กเมตร บ้านนายถาวร  รัตนพันธ์  หมู่ที่ 6
					5. โครงการพัฒนาลานกีฬาเอนกประสงค์และสนามกีฬามาตรฐาน 					    หมู่ที่ 5 โรงเรียนวัดมณีเจริญมิตรภาพที่ 227
					ซึ่งเอกสารประกอบโครงการยังขาดเอกสารมติที่ประชุมสภาให้ความ					เห็นชอบบันทึกข้อตกลงร่วมกันระหว่างท้องถิ่น ซึ่งโครงการที่เสนอ 					แม้ว่าจะดำเนินการในท้องถิ่นนั้นๆ แต่โครงการจะต้องระบุการได้รับ					ผลประโยชน์ร่วมกันระหว่างท้องถิ่นอย่างน้อย 2 แห่งด้วยกัน ซึ่งเป็น					ประเด็นถกเถียงกันมากเพราะเดิมไม่ได้มีการดำเนินการในเรื่องการ					จัดทำบันทึกข้อตกลง แต่ดังที่แจ้งไว้ข้างต้นว่าเรื่องนี้เป็นเรื่องใหม่ ปีนี้					เป็นปีแรกที่ดำเนินการ ซึ่งจำเป็นต้องดำเนินการตามหลักเกณฑ์และ					เงื่อนไขที่กำหนดไม่เช่นนั้น โครงการของ อบต.ก็ไม่ได้รับการพิจารณา					จัดสรรงบประมาณครับ และล่าสุดโครงการขยายเขตประปาหมู่บ้าน 					หานน้ำใส  หมู่ที่ 2 ก็ไม่ได้รับความเห็นชอบ โดยให้เหตุผลว่าไม่						สามารถดำเนินการได้ เพราะไม่ใช่ทรัพย์สินของ อบจ. ซึ่งรายละเอียด					โครงการที่เสนอประสานแผนพัฒนาระดับจังหวัด จะอธิบายเพิ่มเติม					ในวาระอื่นๆ ครับ และจะให้ปลัด อบต.แก้วแสนในฐานะเลขานุการ					กรรมการประสานแผนระดับอำเภอ ได้อธิบายเพิ่มเติมในเรื่องการขอ					ความเห็นชอบจากสภาฯในเรื่องการจัดทำบันทึกข้อตกลงครับ
ประธานสภา				เชิญปลัด อบต.ครับ
ปลัด อบต.				เรียนท่านประธานสภา ดิฉัน นางแฉล้ม  ศิลปวิสุทธิ์ ปลัด อบต.แก้ว					แสน  ขออนุญาตชี้แจงรายละเอียดเพิ่มเติมจากท่านนายก กรณีที่ท่าน					นายก ได้ชี้แจงให้ทราบในเรื่องการจัดทำบันทึกข้อตกลงหรือ MOU 					ร่วมกันในการจัดทำบริการสาธารณะ ซึ่งเป็นไปตามประกาศ						คณะกรรมการกระจายอำนาจฯ โดยท่านนายกได้เสนอญัตติให้สภา					พิจารณาให้ความเห็นชอบ จำนวน 5 โครงการ  แต่มติของ						คณะกรรมการประสานแผนพัฒนาจังหวัดขององค์กรปกครองส่วน					ท้องถิ่นระดับจังหวัด  ซึ่งได้แจ้งหนังสือมาครั้งหลังสุด ลงรับหนังสือ 3  					พฤษภาคม  2559 หลังจากได้เสนอญัตติให้สภาฯพิจารณาให้ความ					เห็นชอบ ซึ่งได้พิจารณาเห็นชอบเพียง 4 โครงการ โดยไม่เห็นชอบ 					โครงการก่อสร้างขยายเขตประปาหมู่บ้านหานน้ำใส  หมู่ที่ 2  โดยให้					เหตุผลว่าไม่ใช่ทรัพย์สินขององค์การบริหารส่วนจังหวัด ไม่สามารถ					ดำเนินการได้  จึงมีเพียง 4 โครงการที่สภาฯจะพิจารณาให้ความ						เห็นชอบ  คือ
					1. โครงการก่อสร้างถนนลาดยางแอสฟัลท์ติกคอนกรีตสายช่องลม-					    ไสเทียม หมู่ที่ 4 ทำบันทึกข้อตกลงร่วมกับ อบต.ทุ่งสง
					2. โครงการก่อสร้างถนนลาดยางแอสฟัลท์ติกคอนกรีตสาย41-					  	    บ้านนายพร้อม  หมู่ที่ 1-6 ทำบันทึกข้อตกลงร่วมกับ อบต.ทุ่งสง
					3. โครงการขุดเจาะบ่อบาดาลพร้อมระบบประปาหอถังแชมเปญ 						    ขนาด 20  ลูกบาศ์กเมตร บ้านนายถาวร  รัตนพันธ์  หมู่ที่ 6
					    ทำบันทึกข้อตกลงร่วมกับ อบต.ทุ่งสง
					4. โครงการพัฒนาลานกีฬาเอนกประสงค์และสนามกีฬามาตรฐาน 					    หมู่ที่ 5 โรงเรียนวัดมณีเจริญมิตรภาพที่ 227 ทำบันทึกข้อตกลง					    ร่วมกันทั้ง 3 ตำบล  คือ อบต.ทุ่งสง  อบต.แก้วแสน  
				          และ อบต.นาบอน
					และองค์การบริหารส่วนจังหวัด	ได้ส่งหนังสือขอความร่วมมือให้สภา					องค์กรปกครองส่วนท้องถิ่นทุกแห่ง พิจารณาร่างบันทึกข้อตกลง						ความร่วมมือกันจัดทำบริการสาธารณะ เรื่องการบริหารจัดการของ					เสียอันตรายจากชุมชน จังหวัดนครศรีธรรมราช จึงขอให้สภาฯได้						พิจารณาตามที่ได้ชี้แจงเพิ่มเติมค่ะ
นายกอบต.				เรียนท่านประธานสภา และสมาชิกสภาทุกท่าน  กระผมนายคนึง 
					ชูพงศ์  นายกอบต.แก้วแสน สรุปว่าสภาฯ พิจารณา 4 โครงการและ					อีก 1 โครงการขององค์การบริหารส่วนจังหวัดนครศรีธรรมราชครับ
					ดังนั้นญัตติที่ 1 โครงการก่อสร้างขยายเขตประปาหมู่บ้าน หานน้ำใส  					หมู่ที่ 2  ผมขอถอน และเพิ่มญัตติโครงการขององค์การบริหารส่วน					จังหวัดนครศรีธรรมราช ครับ ซึ่ง อบจ.จะดำเนินการในเรื่องการกำจัด					ขยะและเตรียมความร่วมมือในการดำเนินการกับหลายๆท้องถิ่น ซึ่ง 					อบต.เองก็มีปัญหาเรื่องขยะ จึงถือว่าเป็นเรื่องสำคัญ ก็อยากให้สภาฯ					ได้พิจารณา รายละเอียดตามร่างบันทึกข้อตกลงครับ
ประธานสภา				สมาชิกสภามีความเห็นอย่างไร จะซักถามเพิ่มเติมหรือไม่ หากไม่มีผม					ขอมติที่ประชุมสภาฯครับ โดยจะขอมติที่ประชุมทีละโครงการครับ
					1.บันทึกข้อตกลงโครงการพัฒนาลานกีฬาเอนกประสงค์และสนาม					กีฬามาตรฐานหมู่ที่ 5
มติที่ประชุม				เห็นชอบ      14  เสียง   
	ไม่เห็นชอบ  ไม่มี    
					งดออกเสียง  1  เสียง
					2.บันทึกข้อตกลงโครงการก่อสร้างถนนลาดยางแอสฟัลท์ติกคอนกรีต					สายช่องลม-ไสเทียม หมู่ที่ 4
มติที่ประชุม				เห็นชอบ      14  เสียง   
	ไม่เห็นชอบ  ไม่มี    
					งดออกเสียง  1  เสียง
					3.บันทึกข้อตกลงโครงการก่อสร้างถนนลาดยางแอสฟัลท์ติกคอนกรีต					สาย 41- บ้านนายพร้อม  หมู่ที่ 1,6
มติที่ประชุม				เห็นชอบ      14  เสียง   
	ไม่เห็นชอบ  ไม่มี    
					งดออกเสียง  1  เสียง
					4.บันทึกข้อตกลงโครงการขุดเจาะบ่อบาดาลพร้อมระบบประปาหอถัง					แชมเปญ ขนาด 20  ลูกบาศ์กเมตร บ้านนายถาวร  รัตนพันธ์ หมู่ที่ 6มติที่ประชุม				เห็นชอบ      14  เสียง   
	ไม่เห็นชอบ  ไม่มี    
					งดออกเสียง  1  เสียง
					5.ร่างบันทึกข้อตกลงร่างบันทึกข้อตกลงความร่วมมือกันจัดทำบริการ					สาธารณะ เรื่องการบริหารจัดการของเสียอันตรายจากชุมชน จังหวัด					นครศรีธรรมราช 
มติที่ประชุม				เห็นชอบ      13  เสียง   
	ไม่เห็นชอบ  ไม่มี    
					งดออกเสียง  2  เสียง
ระเบียบวาระที่ 4			เรื่องอื่น ๆ
ประธานสภา				ต่อไปเป็นระเบียบวาระที่ 4  เรื่องอื่น ๆ เชิญสมาชิกสภาฯและท่าน					นายกครับ
นายกอบต.				เรียนท่านประธานสภา และสมาชิกสภาทุกท่าน  กระผม นายคนึง 
					ชูพงศ์  นายกอบต.แก้วแสน ผมมีเรื่องอื่นๆ ที่จะแจ้งให้ที่ประชุมทราบ					หลายๆเรื่องครับ
					1.แผนพัฒนาสามปี(พ.ศ.2560-2562) ขององค์การบริหารส่วน					ตำบลแก้วแสน เมื่อสภาฯได้ให้ความเห็นชอบ ก็จะได้ดำเนินการ						ประกาศใช้ต่อไปและใช้เป็นแนวทางในการจัดทำข้อบัญญัติ						งบประมาณรายจ่ายประจำปีงบประมาณ พ.ศ.2560 ต่อไป ซึ่งจะได้					พิจารณาโครงการเรียงลำดับจากแผนพัฒนาสามปี  จากนโยบาย						ผู้บริหาร และจากการหารือกับเพื่อนสมาชิกอีกครั้งหนึ่ง โดยเฉพาะ					ปัญหาความเดือดร้อนของประชาชน
					2.อธิบายเรื่องโครงการเพื่อนำไปบรรจุในแผนพัฒนาสามปี 2560-					2562 ขององค์การบริหารส่วนจังหวัด จะมาจากโครงการประสาน					แผนในระดับอำเภอจัดส่งให้คณะกรรมการประสานแผนพัฒนาองค์กร					ปกครองส่วนท้องถิ่นระดับจังหวัด พิจารณา ประมาณร้อยละ 80 
					ซึ่งมีสมาชิกสภาองค์การบริหารส่วนจังหวัดเขตอำเภอเป็นกรรมการ					คณะกรรมการประสานแผนในระดับอำเภอ ได้มีการพิจารณา  						ประสาน หารือ ร่วมกันแล้ว สัดส่วนที่เหลือเป็นโครงการที่เกิดจาก					นโยบายความต้องการของผู้บริหารและสมาชิกสภาองค์การบริหาร					ส่วนจังหวัด ที่ได้พิจารณาความเหมาะสมและอนุมัติเป็นรายโครงการ					ซึ่งจะแจ้งผู้บริหารในเขตท้องที่นั้นไปทำบันทึกข้อตกลงอีกครั้งหนึ่ง						ภายหลัง ผมฝากสมาชิกสภาอบต.ที่ใกล้ชิดท่านผู้บริหาร อบจ.และสจ.					เขตพื้นที่ เพราะจะมีการจ่ายขาดเงินสะสมในปีงบประมาณ 2559 					400 ล้านบาท สจ.เขตพื้นที่จะมีงบในการบริหารจัดการคนละ 9 ล้าน 					นายก อบจ. 100ล้าน  โครงการของอบต.แก้วแสนซึ่งอยู่ในแผนอบจ.					มี โครงการก่อสร้างถนนลาดยางสายบ้านนายพร้อย-นิคมสหกรณ์เขา					ขาว, โครงการก่อสร้างถนนลาดยางสาย41-บ้านนายพร้อม และถนน					สายควนเนียง-เกาะสระ ส่วนที่ยังคงเหลือ, ถนนสายช่องลม-ไสเทียม
					ได้มีการหารือเรื่องการแก้ไขปัญหาเรื่องน้ำซึ่งเป็นเรื่องเร่งด่วน  ซึ่งไม่					ปรากฏโครงการในแผนว่าจะสามารถดำเนินการได้หรือไม่ 
					3.โครงการซึ่งขอสนับสนุนงบประมาณเงินอุดหนุนเฉพาะกิจจากกรม					ส่งเสริมการปกครองท้องถิ่น ก็ดำเนินการไปตามปกติ เช่น งบก่อสร้าง					ศพด./งบก่อสร้างถนน/งบก่อสร้างระบบประปา/กล้อง CCTV ก็						ดำเนินการไปตามปกติครับ
					4.การแก้ไขปัญหาภัยแล้วโดยการสนับสนุนน้ำแก่ประชาชน เดิมผมได้					ดำเนินการเป็นการส่วนตัว แต่ขณะนี้ไม่สามารถดำเนินการได้แล้ว						เนื่องจากมีการขอสนับสนุนน้ำจำนวนมากเพราะภัยแล้งยังไม่สิ้นสุด 					เจ้าหน้าที่ไม่สามารถแจกจ่ายน้ำช่วยเหลือได้ทัน ต้องดำเนินการจ้าง					เหมารถบรรทุกน้ำโดยเบิกจ่ายงบประมาณจาก อบต.งบสำรองจ่าย					กรณีฉุกเฉิน  และฝากประชาสัมพันธ์รถบรรทุกน้ำขนาด 1,500 ลิตร 					ถึง 2,000 ลิตร หากประสงค์จะบรรทุกน้ำให้อบต.ก็มาติดต่อได้ครับ					ค่าจ้างบรรทุกรถละ 200  บาท โดยใช้น้ำจากสระเก็บน้ำหมู่ที่ 8 ซึ่ง					จะไปปรับสถานที่ให้ครับ 
					5.ระบบประปา SML หมู่ที่ 4 เครื่องสูบน้ำเสีย เพราะมีน้ำน้อย ต้อง					แก้ไขเปลี่ยนใหม่และหาทางดึงน้ำจากประปาตัวอื่นมาช่วยแก้ปัญหา
					6.การตรวจสอบการใช้น้ำประปาหมู่บ้าน โดยผู้บริหารลงตรวจสอบ					พื้นที่ทุกครัวเรือน และบังคับให้ถือปฏิบัติตามข้อบังคับการใช้น้ำโดย					เคร่งครัด โดยพบปัญหาการขโมยน้ำมากที่สุด เป็นปัญหาอย่างมาก 					และได้ประสานขอรถบรรทุกน้ำจาก อบจ. แต่ได้รับการแจ้งว่าต้องนำ					รถไปช่วยบรรทุกน้ำช่วยเหลือประชาชนในเขตเทศบาลครับ
นายจารึก  ช่วยนาค			เรียนประธานสภาและสมาชิกสภาทุกท่าน ผมนายจารึก ช่วยนาค 					สมาชิกสภา อบต. หมู่ที่ 2 ผมมีเรื่องจะแจ้งให้ที่ประชุมทราบครับ
					1.ที่ประชุมหมู่บ้านหมู่ที่ 2 มีมติให้งบประมาณ หมู่บ้านละ 200,000 					บาท ก่อสร้างหอถังประปาบ้านนาทัง หมู่ที่ 2 เพื่อช่วยบรรเทาปัญหา					ความเดือดร้อนเรื่องน้ำที่ไม่เพียงพอ จึงขอความร่วมมือให้ช่างอบต.					ช่วยตรวจสอบและยืนยันว่างบประมาณเพียงพอที่จะดำเนินการครับ
					2.การปรับปรุงถนนสายทุ่งเพชรแก้ว-บ้านนายประพาส เห็นควร						ดำเนินการปรับปรุงในช่วงฤดูแล้ง เพราะประชาชนใช้เส้นทางมากแต่					พื้นดินอ่อนตัวเห็นควรดำเนินการในช่วงฤดูแล้งครับ
					3.การก่อสร้างระบบประปาหานน้ำใส เมื่อแล้วเสร็จอยากให้มีการ					เชื่อมท่อเมนจ่ายน้ำกับระบบประปาหมู่ที่ 2 ด้วยครับ เพราะประชาชน					หมู่ที่ 2 ได้ร้องขอมาครับจากการประชุมหมู่บ้านครับ
นายกอบต.				เรียนท่านประธานสภา และสมาชิกสภาทุกท่าน  กระผมนายคนึง 
					ชูพงศ์  นายกอบต.แก้วแสน ผมขออนุญาตชี้แจงครับ จากโครงการ
					ประชารัฐ งบประมาณที่ได้รับและนำมาก่อสร้างหอถังประปาบ้าน						นาทัง ก็ขอขอบคุณแทนประชาชน เพราะระบบเดิมแบบถังแรงดัน					การบริหารจัดการยาก การบำรุงรักษามีค่าใช้จ่ายมาก คณะผู้บริหาร					ได้มีมติแล้วจะไม่ดำเนินการก่อสร้างอีก และหมู่ที่ 10 ก็ได้เสนอ						โครงการก่อสร้างหอถังเช่นกันแต่ขัดข้องว่างบประมาณไม่เพียงพอ แต่					หมู่ที่ 2 ดำเนินการได้ ก็สรุปว่าเป็นการก่อสร้างหอถัง โครงถักขนาด					ความสูง 12 เมตร  พร้อมถังพลาสติกบรรจุน้ำขนาด 2,000 ลิตร 4 					ถัง  ไม่เกี่ยวกับระบบบ่อบาดาลครับซึ่งช่าง อบต.ได้เขียนแบบและ						ประมาณการให้เรียบร้อยแล้วครับ โครงการประชารัฐ ไม่ได้มีหนังสือ					สั่งการหรือขอความร่วมมือให้อบต.และช่างอบต.ให้ความช่วยเหลือ ไม่					เหมือนโครงการตำบลละ 5 ล้าน จึงขอความร่วมมือให้แจ้งผู้บริหาร					ด้วยเพื่อจะได้แจ้งให้ช่างช่วยดำเนินการให้ครับ
					-การแก้ไขปัญหาการขยายเขตไฟฟ้าไปยังประปาหมู่บ้านหานน้ำในหมู่					ที่ 2  ซึ่งจำเป็นต้องผ่านที่ดินของประชาชน ต้องตัดต้นยางประมาณ 					40 ต้น  ซึ่งมีค่าใช้จ่ายจะได้หารือกันอีกครั้ง เพราะหากไม่ดำเนินการ  					ประปาหมู่บ้านก็ไม่สามารถใช้งานได้
นายสุชาติ  แก้วประสม			เรียนประธานสภาและสมาชิกสภาทุกท่าน ผมนายสุชาติ  แก้วประสม					สมาชิกสภา อบต. หมู่ที่ 7  มีเรื่องจะแจ้งให้ที่ประชุมทราบ
					กรณีบ่อบาดาลบ้านนายสม บ่อบาดาลลึก 105 เมตรตามที่ผม						สอบถามแล้ว แต่ได้ลงเครื่องสูบน้ำลึกประมาณ 72-73 เมตร  						อยากให้มีการลงเพิ่มเพราะจะทำให้มีน้ำเพิ่มขึ้นครับ
นายชัยยศ  สิทธิดำรง			เรียนประธานสภาและสมาชิกสภาทุกท่าน      ผมนายนายชัยยศ  					สิทธิดำรงค์ สมาชิกสภา อบต. หมู่ที่ 10  มีเรื่องแจ้งสมาชิกทุกท่าน					เรียนเชิญไปงานแต่งลูกสาวผมพรุ่งนี้ เวลา 12.00น.เป็นต้นไปครับ					และฝากการก่อสร้างถนนคอนกรีตสายควนยูง-เคี่ยมลูกหมี ให้เสร็จ					สิ้นตลอดสายครับ
นายภัยยันต์  บุญปราบ			เรียนประธานสภาและสมาชิกสภาทุกท่าน  ผมนายภัยยันต์  บุญปราบ
					สมาชิกสภา อบต. หมู่ที่ 3  มีเรื่องจะแจ้งให้ผู้บริหารดำเนินการแก้ไข					ครับ
					1.โคมไฟสาธารณะเสียและไฟดับ  บ้านนางเจียม  สุขอนันต์ เพราะ					ก่อนถึงศาลาพ่อท่านก่อนถึงหัวสะพาน และเป็นสามแยก มีประชาชน					ใช้เส้นทางจำนวนมาก จึงแจ้งให้ไปช่วยซ่อมด้วยครับ
					2.แจ้งให้ช่วยซ่อมถนนบริเวณหัวสะพานหลักช้าง ด้วยยางมะตอย						เพราะชำรุดเป็นหลุม บ่อ จำนวนมากครับ
ประธานสภา				เชิญท่านที่ปรึกษานายกครับ คุณธงชัย  กล่อมสุข
นายธงชัย  กล่อมสุข			เรียนประธานสภาและสมาชิกสภาทุกท่าน ท่านนายก ผมขอนุญาตพูด					ในที่ประชุมครับเพราะเป็นที่ปรึกษาท่านนายกมา 3 ปี ขอให้ทุกคนได้					ทำงานให้เต็มที่เพื่อประชาชนทุกคนที่ได้เลือกท่านมา และขอลาออก					จากการเป็นที่ปรึกษานายกตั้งแต่บัดนี้เป็นต้นไปครับ
นายอนันต์  ชำนาญกิจ			เรียนประธานสภาและสมาชิกสภาทุกท่าน กระผมนายอนันต์  
					ชำนาญกิจ  ส.อบต.หมู่ที่ 10 ผมขอชี้แจง งบประมาณโครงการ						ก่อสร้างถนนลาดยางแอสฟัลติกส์สายปลายยวน-มุกสีดา โดยเริ่มต้น					โครงการอยู่ในพื้นที่ หมู่ที่ 10 ประมาณ  20 เมตร หากจะเว้นไว้ก็ไม่					เหมาะสมหากมีการจัดซื้อจัดจ้างภายหลังจึงเริ่มต้นดำเนินการจาก					ปลายยวนไปมุกสีดา ซึ่งประชาชนหมู่ที่ 7 จะได้รับประโยชน์มากและ					โดยตรงครับ  จึงฝากผู้บริหารจัดสรรงบประมาณเพิ่มเติมให้หมู่ที่ 7 					ด้วยครับ จึงขอชี้แจงให้คุณสุชาติ และสมาชิกทราบครับ
นายสุชาติ  ชูแสง			เรียนประธานสภา กระผมนายสุชาติ  ชูแสง สมาชิกสภา อบต.หมู่ที่
					8  กระผมมีเรื่องจะแจ้งให้ทราบครับ
					1.โคมไฟฟ้าสาธารณะสามแยกถนนคอนกรีตขรัวอินทร์ดับ 1 จุด
					2.ท่อเมนจ่ายน้ำชำรุดรั่ว 2 จุด ไปทางหมู่ที่ 4 บริเวณบ้านนายสมพร 					แก้วสีสด และบ้านนายสนอง ซึ่งกังวลว่าจะมีการก่อสร้าง							ถนนลาดยางทำให้ซ่อมแซมได้ยากในภายหลัง และหมู่ที่ 4 บ้านไสขัง					ควาย-นาสีจันทร์ บริเวณบ้านนายโกศล ท่อเมนรั่วประมาณ 3-4 จุด 					จึงแจ้งเพื่อได้ดำเนินการ	ซ่อมแซมครับ
นายสุชาติ  แก้วประสม			เรียนประธานสภาและสมาชิกสภาทุกท่าน ผมนายสุชาติ  แก้วประสม					สมาชิกสภา อบต. หมู่ที่ 7  มีเรื่องจะสอบถามเรื่องไฟฟ้าขยายเขต					บ้านนางปราณี  รอดคุ้ม ว่าดำเนินการไปถึงไหนแล้วครับ
เลขานุการนายก			เรียนประธานสภาและสมาชิกสภาทุกท่าน ผมนายเสริมศักดิ์  
					สุวรรณรัตน์  เลขานุการนายก ขอชี้แจงเรื่องการดำเนินการไฟฟ้า						ขยายเขต ขณะนี้กำลังทยอยดำเนินการล่าสุดเมื่อวันที่ 24-25 						เมษายน ได้ลงดำเนินการในหมู่ที่ 3  ส่วนที่เหลือจะทยอยดำเนินการ					ตามการอนุมัติของไฟฟ้าเขตครับ
นายสายัณห์  จริตงาม			เรียนประธานสภาและสมาชิกสภาทุกท่าน ผมนายสายัณห์ จริตงาม 					รองนายกอบต.ขอชี้แจงเพิ่มเติมเรื่องไฟฟ้าขยายเขตได้ลงมาสำรวจทุก					หมู่บ้าน มีการตกค้างของหมู่ที่1 และหมู่ที่ 7 ของนางปราณี  รอดคุ้ม  					และในที่ประชุมหมู่บ้าน หมู่ที่ 1 ได้สอบถามว่าจะดำเนินการได้						เมื่อไหร่ ผมได้แจ้งว่าได้บรรจุเข้าแผนเป็นอันดับแรก  ไฟฟ้าจะ						สนับสนุนงบประมาณในการขยายเขตไม่เกินจุดละ ห้าหมื่นบาท ไม่เกิน					ห้าเสาไฟฟ้าแรงต่ำ  หมู่ที่ 1 ได้รับการสนับสนุนมาจำนวน 4 จุด จุด					ละ 3 เสาและ 4 เสา งบประมาณไม่เกิน 5 หมื่นบาท ของนางปราณี  					รอดคุ้ม  ไฟฟ้าได้แจ้งให้ดำเนินการขอบ้านเลขที่ และเจ้าบ้านได้						ดำเนินการแล้ว ผลปรากฏว่าไฟฟ้าแจ้งว่าสามารถดำเนินการได้เพียง					5 เสาแรงต่ำทำให้ต้องรองบประมาณของ อบต.สบทบ ส่วนของนาง					จารึก ต้องใช้ 12 เสาแรงต่ำก็ต้องรองบประมาณ อบต.สบทบ เช่นกัน
					2.เรื่องการบริหารจัดการน้ำประปาหมู่บ้าน ผมรับผิดชอบดำเนินการ					ซ่อมแซมแก้ไขกับพนักงานเจ้าหน้าที่ ซึ่งบางจุดต้องใช้รถในการขุดอาจ					ไม่ได้ซ่อมแซมต้องรอ หากตรงไหนดำเนินการได้ด้วยแรงคนจะ						ดำเนินการทันทีแต่เห็นใจเจ้าหน้าที่ที่ทำงานด้วยครับเพราะทำงาน						เต็มที่ครับ และปัญหาขณะนี้เรื่องการขโมยน้ำเป็นปัญหามาก ได้						ดำเนินการแก้ไขสร้างความไม่พอใจให้คนที่ทำไม่ถูกต้อง แต่ผมก็จะ					ดำเนินการให้ถูกต้องครับ ส่วนกรณีบ่อบาดาลบ้านนายสมที่แจ้งให้ลง					เครื่องสูบน้ำลงเพิ่ม จะไปดำเนินการให้ครับ
นายสุชาติ  ชูแสง			เรียนประธานสภา กระผมนายสุชาติ  ชูแสง สมาชิกสภา อบต.หมู่ที่
					8  ผมขอชี้แจงที่ผมแจ้งเพราะเป็นหน้าที่ของคณะผู้บริหารที่จะต้อง					ดำเนินการแก้ไข ผมแจ้งให้ทราบครับ ท่านจะดำเนินการอย่างไรก็						แล้วแต่ความเหมาะสม เพราะผมเกรงว่าเมื่อก่อสร้างถนนลาดยางไป					แล้ว ซ่อมแซมภายหลังจะดำเนินการลำบากครับ
ประธานสภาฯ 	สมาชิก อบต. มีเรื่องอื่น ๆ อีกหรือไม่ หรือท่านใดมีเรื่องอื่นๆอีก เชิญครับ หากไม่มีผมขอปิดการประชุมครับ
	ปิดการประชุมเวลา   15.15  น.

					ลงชื่อ................................................................... ผู้จดบันทึก
					                 (นางแฉล้ม    ศิลปวิสุทธิ์)
   เลขานุการสภา  อบต.แก้วแสน




ความเห็นของคณะกรรมการตรวจรายงานการประชุม
			ด้วยคณะกรรมการตรวจสอบรายงานการประชุม  ได้ตรวจรายงานการประชุมแล้ว  เห็นว่าการจดบันทึกรายงานการประชุม  สมัยสามัญ  สมัยที่  2  ครั้ง  1  ประจำปี  2559  ในวันที่  13  พฤษภาคม  2559  

			มีมติเห็นว่า  การบันทึกรายงานการประชุม  ที่เลขานุการสภาฯ  ได้บันทึกไว้  มีเนื้อหาถูกต้อง  ครบถ้วนสมบูรณ์ทุกประการ
		
					ลงชื่อ................................................. 
                                                              (นายประพาส     เทพี)
					ประธานกรรมการตรวจรายงานการประชุม

					ลงชื่อ................................................
					          (นายศรสิทธิ์   โกศล)
                                                     กรรมการตรวจรายงานการประชุม

					ลงชื่อ................................................
					          (นายสมยศ    ธรฤทธิ์)
				   เลขานุการคณะกรรมการตรวจรายงานการประชุม



· มติที่ประชุมสภาองค์การบริหารส่วนตำบลแก้วแสนมีมติรับรองรายงานการประชุมฯ จากการประชุมสภาสมัย............ สมัยที่.... 
     ครั้งที่ ...  ประจำปี   พ.ศ.2559   เมื่อวันที่ ..........เดือน..... 
     พ.ศ. 2559
			
        ลงชื่อ....................................................................ผู้ตรวจบันทึก
     (นายบุญนำ    บุญวรรณ)
					   ประธานสภาองค์การบริหารส่วนตำบลแก้วแสน









